ועדת החוקה, חוק ומשפט, כנסת 24, פרוטוקול מספר 42, 2021-08-03 09:33

גלעד קריב: בוקר טוב לכולם, ברוכים המתכנסים והמתכנסות.

גלעד קריב: אנחנו נמצאים בישיבה נוספת בהצעת חוק קיום דיונים בהיוועדות חזותית בהשתתפות עצורים, אסירים וכלואים בתקופת התפשטות נגיף הקורונה החדש (הוראת שעה) (תיקון), התשפ"א-2021.

גלעד קריב: אנחנו אחרי סדרת ישיבות של הכנת החוק, הוכנסו לא מעט שינויים על פי בקשת הוועדה ואני חושב שהגענו לחוק מאוזן וראוי.

גלעד קריב: אנחנו נמצאים בישיבה של הצבעה על הסתייגויות על החוק.

גלעד קריב: מכיוון שאינני רואה כאן נציג של הסיעות שהציעו את ההסתייגויות אז אין הנמקות ואנחנו ניגשים ישר להצבעות, נכון, גברתי היועצת המשפטית?

שרן השכל: אנחנו חייבים להצביע עליהן אם אין מישהו שמגיע לוועדה לנמק?

שרן השכל: כי בדרך כלל הם חייבים להיות נוכחים.

אפרת חקאק: הם הגישו אותם מראש, בדרך כלל אנחנו מצביעים על ההסתייגויות עצמן.

אפרת חקאק: אז נברר את זה שנייה, אני גם אגיד לפרוטוקול שני דברים שצריך לשים לב אליהם בנוסח בעקבות הדיון של אתמול.

אפרת חקאק: בעמוד 4 לנוסח, לפי בקשת הוועדה, כתבנו שמחוסן או מחלים שנמצא בכלא לא ייצא לבית משפט אם יש חשש להידבקות, אבל אך ורק אם הגורם המנהלי בכלא הוא זה שגם קבע שהוא לא נכנס לפעילויות אחרות עם עצורים ואסירים אחרים שאין לגביהם חשש.

אפרת חקאק: זה דבר אחד.

אפרת חקאק: ודבר שני, שבסעיף הדיווח, בזמנו הייתה הוראה להשוות את הנתונים שמביאים לנו גם לשנה הקודמת ועכשיו אנחנו קבענו שלא צריך - - -

גלעד קריב: בינתיים כשאנחנו מבצעים פה בדיקת פרוצדורה לקבל את חוות הדעת של הייעוץ המשפטי על עצם ההצבעה על ההסתייגויות אז אני רק אסביר את העניין הראשון שהתייחסה אליו היועצת המשפטית.

גלעד קריב: בעצם היינו במצב שבו הממשלה בהצעת החוק ביקשה לקבוע מעין קטגוריית ביניים, של אדם שמחד לא חייב בחובת בידוד, אסיר או עצור שלא חייב בחובת בידוד, אבל קיים לגביו איזה שהוא חשש כתוצאה ממגע עם חולה מאומת וביקשו מעין מצב ביניים שיאפשר למשך 96 שעות לא להביא אותו לטובת דיונים עד שהחשש יתברר.

גלעד קריב: אנחנו עמדנו על זה שלא יכול להיות מצב שהאדם בעצם לא יהיה בשום השעיה בכלא, אבל רק לעניין ההוצאה לבתי משפט, ולכן הוכנס החריג הזה, או ההוראה הזו שאומרת שאם יש מגבלות למשך 96 שעות בכלא אז בתקופה הזו לא - - -

איתן גינזבורג: גור, סעיף 86(ב)(2), כתוב שאם הגיש את הצעתו בכתב לפני הדיון וביקש שהוועדה תדון בה גם שלא בנוכחותו ויושב ראש הוועדה אישר זאת אז - - -

שרן השכל: הוא לא חייב לאשר.

גלעד קריב: רגע, שנייה, קודם כל אנחנו כן נוהגים כאן, גם כשאדם מגיש מראש הסתייגויות, אנחנו דנים בהן אם יש מי שמציג אותם מסיעתו או מסיעה שהגישה את ההסתייגויות.

גלעד קריב: אז אני יכול לא לדון בהסתייגויות?

גלעד קריב: בעניין הזה חייבים לדייק בייעוץ המשפטי, זה חייב להיאמר לפרוטוקול.

איתן גינזבורג: יש גם אמירה ערכית מעבר לפרוטוקול.

גלעד קריב: בוא נשמע שנייה את חוות דעתו של היועץ המשפטי.

גור בליי: בסעיף 86(ב)(3) לתקנון הכנסת מאפשר להגיש את ההצעה, במקרה הזה זו הצעה לתיקון, זו הסתייגות בכתב לפני הדיון, ולבקש שהוועדה תדון בה גם שלא בנוכחותו אם יו"ר הוועדה אישר זאת.

גור בליי: אם אתה לא מאשר את זה, בסיטואציה כזאת אם אין מי שמציג את ההסתייגויות, אם לא נמצא חבר כנסת אחר שמציג את זה - - -

גבי לסקי: קודם כל האם מישהו ביקש להציג את זה שלא בנוכחותו?

גלעד קריב: הם מגישים על כל חברי הכנסת של ה – אבל שנייה, אין פה מי שיציג את זה, זה לא משנה.

גלעד קריב: אם היה מי שיציג מסיעתם אני הייתי מאשר את זה כי כך נהגנו.

גבי לסקי: אבל צריך גם בקשה.

גלעד קריב: טוב, חברים, אנחנו ניגשים להצבעות, יש לנו את הנוסחים של ההסתייגויות?

גלעד קריב: יש לי.

גלעד קריב: בסדר גמור.

גלעד קריב: טוב, חברים וחברות, בוקר טוב, כידוע לכם אנחנו בימים אלה מטמיעים במצוות הייעוץ המשפטי נוהל חדש לגבי טיפול בהסתייגויות ובהצבעות על ההסתייגויות כאשר המטרה היא לבצע האחדה בין הוועדות.

גלעד קריב: יש לפנינו את קובץ ההסתייגויות, על דעת הייעוץ המשפטי או בהכוונה של הייעוץ המשפטי סדר הדיון בהסתייגויות יהיה סדר הדיון הבא, יש לפנינו הסתייגויות שנוגעות לשני עניינים, האחד הוא מטרת החוק והשני הוא מועד כניסתו לתוקף.

גלעד קריב: אלה ההסתייגויות שעברו את הסינון על פי הנוהל החדש שפרסם הייעוץ המשפטי.

גלעד קריב: מכיוון שההסתייגויות נוגעות לשני נושאים, האחד הוא מטרות החוק והשני התוקף, אנחנו נאפשר שתי הנמקות בשני הנושאים.

גלעד קריב: אנחנו נקצה זמן להנמקה ביחס להסתייגויות של שינוי סעיף המטרה, או הוספת סעיף מטרה, והנמקה נפרדת מרוכזת לעניין תוקף החוק.

גלעד קריב: מיד לאחר כל הנמקה אנחנו ניגש להצביע בקבוצות על ההסתייגויות שקשורות באותו נושא.

גלעד קריב: ההצבעה תהיה על 20 הסתייגויות בכל מקבץ ואם ההסתייגויות תתקבלנה אז אנחנו נברור את ההסתייגות שהתקבלה מתוך הדברים.

גלעד קריב: נמצא איתנו נציג אחד של מגישי ההסתייגויות, חבר הכנסת קרעי.

גלעד קריב: יש לך כרבע שעה לנמק את כל ההסתייגויות שנוגעות לסעיף המטרה.

גלעד קריב: אני בטוח שתתייחס בהנמקות גם לגופו של החוק החשוב שאנחנו מטפלים בו היום וכל המהלכים שעשינו בדיונים להבטיח את זכויות הנאשמים והעצורים, ולאחר שנצביע על הסעיפים האלה אז אנחנו נאפשר הנמקה נוספת על נושא תוקף החוק.

גלעד קריב: אז אנחנו נותנים כרבע שעה, עד שלוש דקות ל-10:00.

גלעד קריב: בבקשה, חבר הכנסת קרעי, מיד לאחר מכן ניגש להצבעות.

גלעד קריב: ב-9:57 אנחנו מתחילים את ההצבעות.

שלמה קרעי: תודה, אדוני היושב ראש.

שלמה קרעי: קודם כל אני רוצה לפתוח, מכובדי גור, היועץ המשפטי, לא יודע איך הצלחתם לגרום לזה שדווקא הקבוצה השנייה של ההסתייגויות הפכו להיות לחילופין, למה כל הקבוצה של 182, כל ה-200 ומשהו, כמעט 306 הסתייגויות שם, הפכו להיות חילופין, מה בדיוק חילופין בזה?

שלמה קרעי: למה חוק לא יכול להיכנס לתוקף כשכמה חוקים ייכנסו לתוקף.

גור בליי: לא, חוק צריך להיכנס לתוקף, קודם כל הנושא הזה של חילופין של הכניסה לתוקף נעשה בכל ה – הרי הקובץ הזה זה קובץ שאתם רצים איתו בהרבה חוקים, בכל המקרים, גם בעבר, זה נעשה לחילופין, בעצה אחת עם הנסחות וגם בגלל ההיגיון הפשוט, חוק נכנס לתוקף ביום מסוים.

שלמה קרעי: לא, יש פה תנאים.

גור בליי: לא, אבל התנאים האלה הם חלופיים, זה היה או שהוא נכנס לתוקף ביום X, או שהוא נכנס לתוקף ביום Y.

שלמה קרעי: לא, אין פה יום.

שלמה קרעי: נגיד 'חוק זה ייכנס לתוקף כאשר תעבור בקריאה שלישית בכנסת הצעת חוק'.

שלמה קרעי: יש פה תנאי, תנאי ועוד תנאי זה כמו אילוצים של פונקציית מטרה.

גלעד קריב: רק שלא ניסחתם את זה ככה.

גור בליי: אבל אי אפשר, חוק יכול להיכנס לתוקף ביום מסוים.

שלמה קרעי: זה מנוסח, תסתכל, סעיף ט"ז, חוק זה ייכנס לתוקף כאשר תעבור בקריאה שלישית בכנסת הצעת חוק - - -

גלעד קריב: נהדר, אז אם ההסתייגות הזו תיכנס ואחרי זה תעבור ההסתייגות, אז זה לא – לא הצעת הסתייגות של גם וגם.

שלמה קרעי: למה לא?

גלעד קריב: כי לא הצעת את זה.

שלמה קרעי: החוק ייכנס לתוקף כאשר – יש כמה תנאים.

שלמה קרעי: אני אומר לך, הלוגיקה היא מאוד פשוטה, כל הסתייגות עומדת בפני עצמה, החוק ייכנס לתוקף כאשר הממשלה תיפול, בסדר?

שלמה קרעי: וגם החוק ייכנס לתוקף כאשר יעברו שנתיים מהיום שאני אהיה בן 40.

גלעד קריב: רק שלא ניסחת את זה כך.

שלמה קרעי: לא, אבל כל הסתייגות עומדת בפני עצמה.

שלמה קרעי: אין פה הסתייגות שאם היא תתקבל כל ההסתייגויות האחרות נופלות, זה לא נכון.

גלעד קריב: לא, למעט דבר אחד, זה לא משנה את סדרי ההצבעה כי גם בחילופין אנחנו נצביע על - - -

שלמה קרעי: לא, אבל זה משנה את סדרי ההצבעה במליאה, את סדרי זמן הדיבור במליאה.

גלעד קריב: אם רצית את הדבר כפי שהתכוונת אז בכל הסתייגות היית צריך לכתוב גם וגם וגם.

שלמה קרעי: מה זה גם וגם וגם?

גלעד קריב: אני אומר לך, אם אתה רוצה שבעצם בכל פעם זה יהיה גם החוק הזה וגם החוק הזה, כתנאי מתלה לכניסה, זה מה שצריך להיכתב בהסתייגות.

שלמה קרעי: סליחה, אם יש חברי כנסת - - -

גור בליי: לא, אגב, חבר הכנסת קרעי, במצב כזה זו הייתה הסתייגות אחת, משום שאם אתה רוצה שנתייחס שגם זה מתקיים וגם זה מתקיים - - -

שלמה קרעי: לא, אני לא מקבל את זה.

שלמה קרעי: אם יש לי - - -

גלעד קריב: אדוני היועץ המשפטי, סליחה, אני רוצה רגע לומר משהו.

גלעד קריב: אין לי בעיה, מכיוון שהדבר נוגע לסדרי הדיון במליאה ולא לסדרי הדיון בהצבעה, אני לא מקיים את הדיון עכשיו.

גלעד קריב: אם יש פה טענה לגבי ההשלכה לסדרי הדיון במליאה יתכבד חבר הכנסת קרעי, יבוא בדין ודברים איתך, עם הייעוץ המשפטי של הכנסת, אין כאן כל השפעה על סדרי ההצבעה בוועדה ולכן אני - - - זמנך בידך, אבל אני אומר שזה לא משפיע על סדרי הדיון.

שלמה קרעי: גור, אני אף פעם לא ראיתי שסעיפי מימוש, סעיפי תוקף, הפכו אותם לחילופין.

גור בליי: ודאי, תמיד, זה נעשה ככה, זו אולי הפעם העשירית שאנחנו עושים ככה בשבועות האחרונים.

גלעד קריב: חד משמעית.

שלמה קרעי: זה כמו שאני אציב תנאי שהחוק ייכנס לתוקף ופלוני יציב תנאי שהחוק ייכנס לתוקף וגם הוא יציב תנאי, אז מה, את כולם תכניס לחילופין?

שלמה קרעי: לא, לכל אחד יש תנאים משלו למתי החוק ייכנס לתוקף.

גור בליי: לא, חבר הכנסת קרקעי, אני רוצה פה להגיד - - -

שלמה קרעי: זאת לוגיקה פשוטה, זה תנאי מימוש.

שלמה קרעי: כשאנחנו באים לפתור בעיה יש לנו כמה תנאים שאנחנו מבקשים.

גור בליי: לא, אבל חבר הכנסת קרעי, אי אפשר לאחוז בחבל משני קצותיו, או שהדבר זה תנאים חלופיים, זאת אומרת זה ייכנס ביום שזה עובר או ביום שזה עובר או ביום שזה עובר.

שלמה קרעי: לא כתוב 'ביום'.

שלמה קרעי: לא ביום.

גור בליי: אבל הדבר הזה הוא בסוף יום, כי יש יום שחוק מסוים עובר ולכן זה אותו יום.

שלמה קרעי: לא.

שלמה קרעי: רגע שנייה, אתה יודע מה?

שלמה קרעי: אם אני אשנה את זה, 'כניסתו של חוק זה לתוקף מותנית - - -

גלעד קריב: אני לא מאפשר.

גלעד קריב: אני לא מאפשר שינויים בהסתייגויות.

שלמה קרעי: לא, לא כאן, באופן כללי, אני מעוניין לדעת.

גלעד קריב: אין בעיה, כל עוד זה על זמן ההנמקות שלך, בבקשה.

שלמה קרעי: אם אני כותב שכניסתו של חוק זה לתוקף מותנית בכך שיעבור בכנסת, מתי שהוא, החוק הזה והזה.

גור בליי: אבל אז אני אומר, לא השלמתי את דבריי - - -

שלמה קרעי: זה לא יכול להיות חילופין, אתם לא יכולים לסרס אותנו עד כדי כך, עם הנוהל הזה גם ככה סירסתם, את כל ההסתייגויות שלי של 'על אף האמור בכל דין' כך וכך וכך, הורדתם בכלל.

שלמה קרעי: אני משתתף פה תחת מחאה.

שלמה קרעי: אני כתבתי לשגית, היא לא הגיבה, זאת חוצפה ושערורייה מדרגה ראשונה.

שלמה קרעי: הסתייגות שאני כותב שתוסיפו אחרי סעיף 1 'על אף האמור בכל דין' לא יודע מה יקרה, 'עמלת פירעון מוקדם תתבטל'.

שלמה קרעי: זכותי, זה התיקון שאני רוצה לתת לנוסח, לא טוב לכם?

שלמה קרעי: תצביעו נגד.

גור בליי: חבר הכנסת קרעי, רק לא השלמתי את דבריי.

גור בליי: אני חייב לומר שאתה יכול לכתוב כמו שפה, שהחוק ייכנס לתוקף במועד שזה עובר או זה עובר או זה עובר.

שלמה קרעי: לא, לא 'או'.

גור בליי: רגע, זו המשמעות כשזה כתוב ככה.

שלמה קרעי: אני רוצה - - -

גור בליי: שנייה, תן לי להשלים את המשפט.

גור בליי: אבל אם אתה רוצה שזה ייכנס לתוקף כשזה ייכנס וגם זה ייכנס וגם זה ייכנס אז זו הסתייגות אחת, כי זה בעצם כמו - - -

שלמה קרעי: לא, אבל, גור, קצת תפתח את המחשבה.

שלמה קרעי: אני לא רוצה להגיד גם וגם וגם.

שלמה קרעי: אני רוצה להגיד שיש תנאי שהחוק ייכנס לתוקף, ויש עוד תנאי, כל הסתייגות היא תנאי.

גלעד קריב: אז תנסח הסתייגות שאומרת - - -

שלמה קרעי: יכול להיות שרק תנאי אחד שלי יתקבל, או שני תנאים יתקבלו - - -

גלעד קריב: למעט דבר – חבר הכנסת קרעי, זה לא עובד ככה.

שלמה קרעי: סליחה, יכול להיות ששלושה תנאים יתקבלו.

גלעד קריב: חבר הכנסת קרעי.

שלמה קרעי: אני ברשות דיבור, יושב הראש.

גלעד קריב: כן, בבקשה.

שלמה קרעי: יכול להיות שתנאי אחד שלי יתקבל, יכול להיות ששניים יתקבלו.

שלמה קרעי: אם אני אכניס 100 תנאים ביחד, ואללה לא יקבלו את ההסתייגות, יגידו ש-100 תנאים זה יותר מדי, אולי אחד יסכים, אולי שניים, אולי שלושה, אתם לא יכולים לסרס עד כדי כך.

גבי לסקי: אי אפשר לקבל גם וגם.

שלמה קרעי: לא, מה זה לקבל גם וגם?

שלמה קרעי: אני מתנה - - -

גבי לסקי: אי אפשר מאחר שזה - - -

שלמה קרעי: אני מתנה את החוק, אני קובע תנאי, החוק ייכנס לתוקף כאשר אני אהיה בגיל 40, ועוד תנאי, שלא יהיו שרים בלי תיק בממשלה.

שלמה קרעי: זה שני תנאים, אבל כל אחד בפני עצמו.

גבי לסקי: אז אתה צריך לכתוב את זה ביחד.

גור בליי: השאלה, חבר הכנסת קריב, אם היחס ביניהם הוא יחס של 'או' או יחס של 'גם'?

שלמה קרעי: לא, אבל אם אתה מקבל את שתי ההסתייגויות אז בתוך החוק יש שני תנאים.

שלמה קרעי: אם תקבל הסתייגות אחת בתוך החוק יהיה תנאי אחד.

שלמה קרעי: נורא פשוט, גור, באמת, תפתחו את הראש.

שלמה קרעי: אתה לא יכול להכריח אותי לדרוש 100 תנאים או לדרוש רק אחד מהם, אני רוצה קומבינציה של כל האפשרויות, אולי תנאי אחד וחמש יחליטו לקבל בוועדה?

גור בליי: חבר הכנסת קרעי, יש לי רושם שאנחנו לוקחים ברצינות את ההסתייגויות האלה יותר משאתם, בגלל שאם אתה באמת רוצה כזה דבר, באופן אמיתי, הרי דבר כזה אם הוא מתקבל במליאה הוא נכנס לחוק, הוא באמת נכנס לחוק, ולכן אם אתה רוצה שזה יהיה או תנאי אחד, או תנאי אחד ושניים, או תנאי אחד, שניים ושלושה באופן אמיתי, מה שהיית צריך לעשות זה לעשות הסתייגות אחת זה תנאי אחד, הסתייגות שנייה זה אחד ושניים, הסתייגות שלישית זה אחד, שניים ושלושה.

שלמה קרעי: אתה יודע כמה קומבינציות אפשר לעשות על 300 הסתייגויות?

שלמה קרעי: זה 300 מעל אחד ועוד 300 מעל שניים ועוד 300 מעל שלושה, זה אינסוף קומבינציות, אני רוצה לאפשר - - -

גור בליי: זה לא עובד ככה.

שלמה קרעי: זה לא רציני, גור, זכותי - - -

גור בליי: אתה צריך לבחור - - -

שלמה קרעי: זכותי להגיד שיש לי רשימה של תנאים, אני מבקש מהוועדה לקבל כמה שיותר, תקבלו אחד תקבלו, תקבלו שניים תקבלו.

שלמה קרעי: אתה לא יכול לומר שיש כאן משהו שעומד בסתירה, אני לא קבעתי שזה ייכנס בשנייה שבה ייכנס החוק לתוקף.

שלמה קרעי: אני מתנה, יש פה תנאים, תנאי מימוש, ותאמין לי שאם תקרא את החוקים שכתבתם בספר החוקים אני בטוח שיש חוקים שיש בהם כמה תנאים שהם דרושים למימושם.

שלמה קרעי: עם כל הכבוד, גור, אני חושב שזה משהו שהוא לא מתקבל על הדעת.

גור בליי: ככה נעשה בכל החוקים מתחילת ה - - -

שלמה קרעי: אז מה אם נעשה?

שלמה קרעי: אבל אני עכשיו טוען לך טענה ואין לך תשובה.

גור בליי: יש לי תשובה.

שלמה קרעי: לא, אתה רוצה להכריח אותי לתת לך אינסוף קומבינציות כדי לפרק את הכול לכל מיני אפשרויות.

שלמה קרעי: לא, אני רוצה - - -

גור בליי: חבר הכנסת קרעי, זה לא עובד ככה.

גור בליי: ההסתייגות, וזה גם נאמר במפורש בנוהל, צריכה להיות מנוסחת כתיקון לחוק.

גור בליי: התיקון לחוק אומר או שאתה רוצה שזה יהיה אחד, או שזה יהיה תנאי שניים, או שזה יהיה אחד ושניים, או שזה יהיה אחד, שניים ושלושה.

שלמה קרעי: מי קבע את זה?

שלמה קרעי: לא, סליחה, אני נותן רשימה של תנאים וכל תנאי אני רוצה שאולי זה יתקבל ואולי גם זה יתקבל.

שלמה קרעי: גור, אין לכם סמכות לעשות את זה, עם כל הכבוד, אין לכם סמכות להפוך קבוצה של הסתייגויות כל כך גדולה, להגיד שהכול זה חילופין, שרק אחד מהם יכול להתקבל.

שלמה קרעי: לא, אין לכם את הסמכות לעשות את זה, עם כל הכבוד.

שלמה קרעי: והנושא השני שהזכרתי זה כל החוקים וכל תיקוני החקיקה או 'על אף האמור בכל דין' שהוספנו כאן.

שלמה קרעי: אגב, שגית אמרה לי במפורש, היא אמרה לי: תיקוני חקיקה אני אשאיר לכם, אם תרצו – אגב, היא אמרה שאם נרצה אחד או שניים, תיקונים מסוימים, לדון בהם ונבקש דיון בוועדה, זה יהיה חשוב לחבר הכנסת שהגיש, אז תיקון אחד לחוק אחר, אפשר להכניס ולדון בו.

שלמה קרעי: תיקון אחד.

גור בליי: כן, אבל יש למעלה מ-40.

שלמה קרעי: אז היית אומר לי: שלמה, תבחר תיקון אחד שאתה רוצה.

גור בליי: אבל אף אחד מהם לא היה ענייני.

שלמה קרעי: מה זה לא ענייני?

שלמה קרעי: זה ענייני מאוד, זאת השיטה שלי לתקן פה דברים.

גור בליי: לא, אבל זה לא קשור לחוק.

שלמה קרעי: אבל שגית כן הכניסה גם דברים שלא קשורים לחוק, מס רכישה שירד ל-5% לפני שנה, הכניסו אותו בחוק אחר לגמרי, בהסתייגות.

שלמה קרעי: אז מה?

שלמה קרעי: וזה עבר ונכנס לספר החוקים.

שלמה קרעי: ודבר שני, היא אמרה לי: אם אתה לא תרשום במפורש שאתה מתקן חוק אחר, אלא תכתוב 'על אף האמור בכל דין', זה אין לי סמכות לבטל לך את ההסתייגות, זה תיקון נוסח, אתה לא מתקן חוק אחר.

שלמה קרעי: וגם את זה הורדתם.

גור בליי: כל הדברים האלה, גם לגבי סעיפי התחילה וגם לגבי התיקונים האלה מתואמים גם מול שגית ובהקשר הזה אנחנו – בדברים האלה, שוב, בסופו של דבר אתה צריך סעיף תחילה, אתה לא יכול בחוק שתהיה אי בהירות לגבי מועד התחילה שלו ולכן אתה יכול לקבוע שיש 300 תנאים ואתה יכול לקבוע שזה או תנאי אחד או תנאי שניים או תנאי שלישי, אבל אתה לא יכול לעשות - - -

שלמה קרעי: גור, אתם ממש מצומצמים, סליחה.

שלמה קרעי: אם יש פרק בחוק שהוא תנאי ויש בו שלושה תנאים, אז שלושת התנאים צריכים להתקיים, אם התקבלו שישה תנאים אז ששת התנאים צריכים להתקיים.

שלמה קרעי: אתה לא יכול להכריח אותי להגיש לך את כל התנאים בכל הקומבינציות האפשריות, זה פשוט לא סביר.

גור בליי: בסוף, חבר הכנסת קרעי, רק בשביל לסיים את הדבר הזה, בסופו של דבר אני מבין שאתם עושים את זה ככלי פרלמנטרי של פיליבסטר, וזה לגיטימי, אבל כשאנחנו מכניסים הסתייגות להצעת חוק אנחנו צריכים לצאת מתוך נקודת הנחה שההסתייגות יכולה להתקבל ולהיכנס לתוך ספר החוקים ולכן אנחנו צריכים שבסופו של דבר, בהתאם גם לתקנות וגם לנוהל שיצא, שהדבר הזה ינוסח כמשהו שהוא נכנס לחוק ואפשר לעבוד איתו, אפשר לדעת מה עושים איתו.

גור בליי: במצב כזה צריכה להיות בהירות, האם יש סעיף תחילה X או סעיף תחילה Y או סעיף תחילה X שכולל תנאים אחד, שניים ושלושה, זה גם בסדר, אבל אי אפשר להגיד אולי זה אחד, אולי זה שניים, אולי זה שלושה.

גור בליי: הדבר הזה, אם הוא נכנס לחוק הוא גורם לשיבוש.

שלמה קרעי: לא, אבל זה מה ש - - -

גלעד קריב: מכובדיי, אני הבנתי.

שלמה קרעי: אני ברשות דיבור.

גלעד קריב: סליחה, אתה ברשות דיבור ואני היושב ראש, אז אני עכשיו עוצר לך את רשות הדיבור.

שלמה קרעי: אוקיי, תוסיף את מה שאתה צריך.

גלעד קריב: בוא, את מה שאני אעשה אני אעשה, כיושב ראש הוועדה.

שלמה קרעי: אתה לא עומד בהתחייבות - - -

גלעד קריב: סליחה, עכשיו אני מדבר.

גלעד קריב: אנחנו את הדיון הזה סיימנו, הרשימה של ההסתייגויות קיבלה את אישור הייעוץ המשפטי של הוועדה, ואני מבין גם בתיאום עם היועצת המשפטית של הכנסת לאור העובדה שאנחנו מטמיעים כאן נוהל חדש.

גלעד קריב: ככל שיהיו טענות כאלה ואחרות שנוגעות לנוהל הכתובת היא לא מליאת הוועדה, אני מבחינתי ניתנה תשובה מניחה את הדעת.

גלעד קריב: חבר הכנסת קרעי, יש לך תוספת של שתי דקות אם אתה רוצה לנמק את נושא המטרות, בשעה דקה ל-10:00 אני מתחיל את ההצבעות בדרך שאני הודעתי.

גלעד קריב: בבקשה.

שלמה קרעי: טוב, רק לידיעתך, אדוני יושב הראש, אתה לא יכול להגביל את מה שיוצא לי מהפה בזמן רשות דיבור.

גלעד קריב: אף אחד לא מגביל לך.

גלעד קריב: אף אחד לא מגביל - - -

שלמה קרעי: אתה לא יכול להגיד 'אנחנו סיימנו', אני רוצה להמשיך.

גלעד קריב: אתה יכול להמשיך במה שאתה רוצה, אבל אני עדיין לייעוץ המשפטי של הוועדה, עם כל הכבוד, אתה יכול לומר מה שאתה רוצה, אני מבחינתי קיבלתי את הייעוץ המשפטי, אלה סדרי ההצבעה וסדרי הדיון - - -

שלמה קרעי: איך קיבלתם?

שלמה קרעי: קיבלתם את הייעוץ המשפטי לכיס שלכם.

שרן השכל: לא, לא להגיד - - -

גלעד קריב: בסדר גמור, עכשיו יש לך - - -

שלמה קרעי: דברים שלא היו כאן מעולם, שרן, ואת יודעת את זה, מעולם לא הגבילו הסתייגויות.

שרן השכל: אתה לא יכול להגיד, אפילו לא ב - - -

שלמה קרעי: שרן, עם כל הכבוד, מעולם הייעוץ המשפטי לא הוציא נוהל כזה דורסני כדי לדרוס את ההסתייגויות של האופוזיציה.

שלמה קרעי: מעולם זה לא קרה כאן.

גלעד קריב: חברים, זכות הדיבור אצל חבר הכנסת קרעי, תודה על קריאות הביניים החשובות, בבקשה, אדוני.

שלמה קרעי: ושרן, את יודעת את זה יותר טוב מכולם כאן סביב השולחן.

שלמה קרעי: אף פעם לא הגבילו, אלה כלים פרלמנטריים, אנחנו מגישים הסתייגויות ומוחקים אותם מהספר, מוחקים אותם כי הם לא מוצאים חן בעיניהם, כי זה מה שמתחשק לייעוץ המשפטי עכשיו להוציא נוהל חדש.

שלמה קרעי: אז אל תגידי לי 'אל תגיד שזה בכיס'.

שלמה קרעי: כן, זה בכיס, זה שהופכים את כל ה-300 הסתייגויות לחילופין וזה שמוחקים פה עשרות הסתייגויות כי זה לא נראה להם, זה אף פעם ייעוץ משפטי בוועדה לא עשה, מעולם.

שלמה קרעי: אני הייתי פה שנתיים ומשהו בכנסת והיו הרבה אחרים לפניי וכולם אמרו שמעולם ייעוץ משפטי לא אמר: ההסתייגות הזאת אנחנו לא מעלים אותה.

שלמה קרעי: אולי משנים אותה, אם יש שם פרטי, אבל אף פעם לא מחקו כאן הסתייגויות.

שרן השכל: קרעי, יש פה ייעוץ משפטי מנוסה שנמצא פה באמת לא מעט שנים בכנסת, לא רק בוועדה הזו, יש את הייעוץ המשפטי גם של ועדת הכנסת והיועצת המשפטית של הכנסת וכולם מביאים חוות דעת ובסוף אנחנו פועלים לפי חוות הדעת שלכם, בין אם זה מוצא חן בעיניך ובין אם זה לא מוצא חן בעיניך.

שלמה קרעי: וכשאת הגשת למעלה מ-1,000 הסתייגויות במס דירה שלישית מישהו מחק לך הסתייגויות ולא הכניס אותן?

שרן השכל: הרבה מהן היו הסתייגויות ענייניות.

שלמה קרעי: אה, הרבה מהן?

שלמה קרעי: כמה זה באחוזים מתוך ה-1,300?

שרן השכל: אני רוצה להזכיר לך, זה היה לציבור שוכרי הדירות שלא העלו להם את המחיר בעקבות ההסתייגויות שלי.

שלמה קרעי: כמה זה באחוזים מתוך ה-1,300 הרבה?

שלמה קרעי: כמו 'כיבדתי אותך כמו שצריך' של בנט אתמול?

שלמה קרעי: כוס קפה?

גלעד קריב: כן, בבקשה, חבר הכנסת קרעי, הנמקת נושא המטרה של החוק.

שלמה קרעי: אדוני יושב הראש, החוק הזה הוא חוק לא טוב, הוא חוק שלמרות הרבה דיבורים והרבה דיונים ושהכנסתם כאילו כמה תיקונים, בסופו של דבר לא אפשרתם את החופש, ובלי לדעת, כי לא הייתי פה בדיון האחרון, הייתי בחלק, אבל לא יודע בדיוק מה הסיכומים, בלי לדעת אני אומר לך שלא אפשרתם לעציר בסופו של דבר את הזכות לבחור האם הוא רוצה דיון חזותי או שהוא רוצה להגיע לבית משפט.

שלמה קרעי: נכון אני צודק?

גלעד קריב: לא.

שלמה קרעי: לא?

גלעד קריב: לא, אבל אני לא נכנס איתך לדיון עכשיו.

שלמה קרעי: לא, אני רוצה, תיכנס.

גלעד קריב: לא, אם רצית התייחסות עניינית היית יכול להגיע לדיונים הרציניים.

שלמה קרעי: הייתי בחלק מהדיונים.

גלעד קריב: אני לא אענה לך על שאלות, יש לך זמן הנמקה, אני אוסיף לך עוד שתי דקות כי אני רואה שהזמן גולש בגלל הערות הביניים.

שלמה קרעי: לא, הכול בסדר, אדוני, אני מתנהל בתוך הזמן.

גלעד קריב: אני אינני מתכוון לענות לך על סוגיות שנידונו כאן עם חברי כנסת שטרחו להגיע לדיון ועם נציגי סנגוריה ציבורית, שב"ס, משטרה, משרד הבט"פ, משרד המשפטים, היה פה דיון.

שלמה קרעי: אני בכל זאת עומד על זה ואני מוכן לעמוד מאחורי המילה שלי, שבתוך החוק הזה בסופו של דבר אם אתם רוצים להשאיר עציר שישתתף רק בדיון חזותי ולא יגיע לבית המשפט, יש לכם את הסמכות לעשות את זה ולכן החוק הזה הוא לא טוב.

שלמה קרעי: לגבי מטרות החוק, שזאת הקבוצה שאנחנו עוסקים בה עכשיו, באמת גם אם יהיו יריעות השמים קלף וכל הימים יהיו דיו וכל הקנים יהיו קולמוסים לא נצליח להספיק לכתוב את כל השחיתות ואת כל איך שהפכתם את השלטון בישראל לעג וקלס.

שלמה קרעי: הפכתם אותו לכלי שרת בידיים של עשרות נורבגים, של שרים בלי תיק, של ממשלה שרוצה לחלק עוד ג'ובים ועוד ג'ובים.

שלמה קרעי: ואת הכול אתם הולכים לממן, כל יום יוצא עוד סעיף מחוק ההסדרים ההזוי הזה, את הכול אתם הולכים לממן על חשבונם של החלשים בחברה.

שלמה קרעי: כל מה שאתם מביאים כאן, מס על תחבורה ציבורית, ליברמן, יש פה מישהו מליברמן?

שלמה קרעי: לא, אין פה, ליברמן לא יודע אפילו מה זה רב קו, הוא אומר שרב קו זה לא פגיעה בחלשים, זה חד פעמי, הסטודנטים והצעירים והזקנים לא משתמשים בחד פעמי הזה שהוא רב קו.

שלמה קרעי: בושה וחרפה.

שלמה קרעי: זאת ממשלה מנותקת, אין לה מושג מה הציבור זקוק לו, מה הפריפריה רוצה.

ענבר בזק: תגיד, איפה אתה גר?

שלמה קרעי: אני גר בעוטף עזה, במושב זמרת.

ענבר בזק: אני גרה ביובלים, יש לנו שבעה חברי כנסת מהפריפריה, אתה כל הזמן עומד ואומר - - -

שלמה קרעי: אז תעמדו על שלכם.

שלמה קרעי: קודם כל אתם נורבגים מהפריפריה בעיקר.

ענבר בזק: סליחה, האצבע לא שווה פחות משלך, תפסיק להגיד - - -

שלמה קרעי: בוודאי שכן, נראה אותך מעזה להצביע נגד הממשלה.

שלמה קרעי: הנה, כלפון יושב כאן - - -

גלעד קריב: חברים, סליחה, חברת הכנסת בזק, שנייה, סליחה, אדוני.

גלעד קריב: קריאת ביניים זו קריאת ביניים - - -

ענבר בזק: כמה אפשר להשתמש - - -

גלעד קריב: כמה אפשר?

גלעד קריב: הרבה, מה לעשות, אנחנו במקום שנגזר עלינו לשמוע לילות שלמים - - -

ענבר בזק: כל היום אני שומעת אותו אומר ש - - - פריפריה, אני מגיעה מ - - -

גלעד קריב: חברת הכנסת בזק, אנחנו מקפידים שקריאת ביניים היא קריאת ביניים ולא נאום.

ענבר בזק: אתה מכיר אותי, אני לא - - -

גלעד קריב: אני יודע, אבל אנחנו חייבים להתחיל בהצבעות.

גלעד קריב: חבר הכנסת בגין, בבקשה, אנא, אם זו קריאת ביניים.

גלעד קריב: אנחנו לא פותחים דיון, חבר הכנסת בגין.

זאב בנימין בגין: שאלה לחבר הכנסת קרעי, אחרי דבריו, האם יש לך, לכם, בליכוד אומדן איזה נזק כלכלי ואיזה נזקים אחרים נגרמו למדינת ישראל כאשר עיכבתם בכוונה, לא הבאתם את תקציב המדינה, במשך שנתיים או שלוש?

זאב בנימין בגין: אומדן.

גלעד קריב: חבר הכנסת בגין, זאת לא קריאת ביניים.

שלמה קרעי: אני אענה לו במילה אחת, תשאל את החברים שלך שהתחבאו בחניון והפילו את התקציב שעמד לעבור.

זאב בנימין בגין: אוי באמת.

שלמה קרעי: ומעבר לזה, אתה יודע יפה - - -

שרן השכל: - - -

שלמה קרעי: רגע, שרן, אני - - -

גלעד קריב: לא, סליחה, חבריי וחברותיי לקואליציה, אנחנו בישיבת הצבעות.

גלעד קריב: תנו לחבר הכנסת קרעי, שניצב פה לבדו מטעם האופוזיציה שכולה חתומה על ההסתייגויות, לסיים את ההנמקה ואנחנו מתחילים את ההצבעות.

שלמה קרעי: מעבר לזה, זה שהתקציב באופן רשמי לא עבר - - -

סימון דוידסון: אני אמנם צעיר פה, אבל אני לא נחות ממך - - -

שלמה קרעי: לא נחות - - -

גלעד קריב: סליחה, לא, לא, חבר הכנסת דוידסון.

גלעד קריב: סליחה, אני לא מוכן, אני לא יודע אם התרשמתם מדרך ניהול הדיונים עד עכשיו, אני לזה לא מוכן כאן בוועדה.

גלעד קריב: אנחנו לא בשלב הדיונים, אנחנו בשלב ההצבעות.

גלעד קריב: מישהו זרק הערת ביניים, הכול בסדר, מותר לזרוק הערות ביניים, אני אקפיד בזכותו של חבר הכנסת קרעי לסיים את ההסתייגויות, אבל אני מתחיל את ההצבעות.

גלעד קריב: בבקשה, סיים, שתי דקות, אני מבקש להתאפק בשתי הדקות האלה ולאפשר לחבר הכנסת קרעי לסיים את ההנמקה.

שלמה קרעי: אז אני רוצה להתייחס בקצרה לדברים שנאמרו, אני לא יודע מה שמך, אדוני - - -

סימון דוידסון: סימון דוידסון.

שלמה קרעי: סימון, לא נחות ברמה האישית, אבל - - -

סימון דוידסון: אני - - -

שלמה קרעי: רגע, אני ברשות דיבור, תבקש רשות דיבור ותדבר אחריי.

שלמה קרעי: לא נחות ברמה האישית, חלילה, אבל נטול שיקול דעת, ואם אתה רוצה לדעת למה תשאל את חבר הכנסת כלפון שיושב לידך, הוא פרסם פוסט בצרפתית בשבוע שעבר - - -

יום טוב חי כלפון: שגם תורגם לעברית.

שלמה קרעי: וכתב שם שהוא לא יכול היה להצביע נגד החוק או בעד החוק, משהו בניגוד לעמדה שלו, הוא רצה להצביע, אבל הוא כותב שם: אם אני אעשה דבר כזה אני לא אהיה בכנסת, אני לא אהיה בכנסת.

שלמה קרעי: זה חבר שיושב לידך מהקואליציה שאמר את זה.

שרן השכל: אם היית יודע לקרוא צרפתית היית קורא - - -

שלמה קרעי: חברת הכנסת בזק, לשאלתך - - -

יום טוב חי כלפון: היה שם טקסט שלם עם הסברים, אבל, קרעי, לגבי חוק האזרחות, אתה - - -

שלמה קרעי: לא, אני הצבעתי בכוונה נגד - - -

גלעד קריב: חבר הכנסת כלפון, תודה.

גלעד קריב: אני מתחיל, אדוני - - -

שלמה קרעי: רגע, עוד לא.

גלעד קריב: לא, סליחה, סיימת?

שלמה קרעי: לא, תן לי לסיים משפט, הם לא נותנים להשלים משפט.

שלמה קרעי: אני פה לבד מול כל הקואליציה.

גלעד קריב: אדוני, אני הארכתי לך.

גלעד קריב: לא, אתה טועה, אתה לא פה לבד מול, אתה היית צריך לנמק הסתייגויות.

שלמה קרעי: אז אני נימקתי, זה מהסעיפים של מטרות החוק ואני אמרתי שהמטרות - - -

גלעד קריב: יפה, אתה רוצה עוד משפט אחד או שניים?

גלעד קריב: בבקשה.

שלמה קרעי: כן, אני רוצה להשלים את העניין הזה.

שלמה קרעי: חברי כנסת נורבגים, נכבדים ככל שתהיו, עדיין אתם נטולי שיקול, עם כל הכבוד אתם לא יכולים אפילו – שתבינו שאפילו להצביע אי אמון, נגיד שהחלטת שהממשלה הזאת לא טובה - - -

סימון דוידסון: מה זה משנה?

סימון דוידסון: למה להקניט ולהקניט?

שלמה קרעי: מה זה להקניט?

שלמה קרעי: זאת הממשלה, הממשלה שלך דואגת לג'ובים ודואגת לשרים בלי תיק וכל מה שהיא עושה זה רק בשביל לפגוע בחלשים.

גלעד קריב: אדוני, אתה מדבר ללא זכות דיבור מזה הרגע.

סימון דוידסון: אבל - - -

שלמה קרעי: כל החוקים שהממשלה הזאת מביאה.

גלעד קריב: סיימת את זכות הדיבור שלך.

גלעד קריב: עכשיו אני אומר כאן לפרוטוקול, ואתה לא תפריע לי בזמן האמירה הזו - - -

שלמה קרעי: אני לא מפריע.

גלעד קריב: הפגיעה בכבודם של חברי ועדה היא דבר בזוי.

גלעד קריב: המעמד שלך כחבר כנסת, אין בו גרם אחד של סמכות עודפת על חברי הוועדה האחרים שיושבים כאן והאמירה - - -

שלמה קרעי: של שיקול דעת.

גלעד קריב: סליחה, עכשיו אני מדבר.

גלעד קריב: האמירה שלך היא אמירה בזויה ואני אומר את זה לפרוטוקול, ובוועדה הזו בכל פעם שמישהו מחברי הכנסת - - -

שלמה קרעי: ככה אתם מתמודדים עם ביקורת עניינית?

גלעד קריב: עכשיו אני מדבר.

גלעד קריב: עכשיו אני מדבר.

גלעד קריב: אני עכשיו מדבר.

שלמה קרעי: תגיד לי האם חבר כנסת נורבגי יכול להציע אי אמון בממשלה.

שלמה קרעי: האם הוא יכול להצביע אי אמון בממשלה?

שלמה קרעי: תשאל את היועץ המשפטי מה דעתו על הסיפור של הנורבגים.

גלעד קריב: אדוני, עכשיו אני מדבר, אני האזנתי לדברים שלך, אבל אני אעמוד על הזכות שלי להגיב לדברים שלך גם אם הם במילים חמורות.

גלעד קריב: בוועדה הזו בכל פעם שמישהו יבזה את כבודם של חברי הכנסת, לא בשל דעותיהם או בדרך שבה עשית את זה, בעיניי זה גם ביזוי כבוד הכנסת - - -

שלמה קרעי: אתם מבזים את הכנסת.

גלעד קריב: חבר הכנסת קרעי - - -

שלמה קרעי: אתם מבזים את הכנסת.

גלעד קריב: אני קורא לך קריאה ראשונה.

גלעד קריב: ניהלנו כאן חודש וחצי של דיונים ואני לא הפעלתי את סמכותי לקרוא קריאה אחת.

שלמה קרעי: אתה לא יכול ל - - - הצבעה, אז אל תאיים.

גלעד קריב: הקריאה הזו היא כל כולה בגלל חוסר הכבוד שלך לעמיתים שלך שיושבים כאן.

שלמה קרעי: אין פה חוסר כבוד, יש פה דבר ענייני.

גלעד קריב: ועכשיו אני מתחיל את ההצבעות.

גלעד קריב: גברתי היועצת המשפטית, אנחנו ניגשים להצבעות.

שלמה קרעי: יש פה דבר ענייני שאתם לא יודעים לענות לו.

גלעד קריב: עכשיו ניגשים להצבעות.

שלמה קרעי: חברי כנסת נורבגים הם נטולי שיקול דעת, הם לא יכולים להצביע אי אמון בממשלה.

גלעד קריב: בבקשה, אנחנו בתוך הצבעה ובזה הרגע סיימת - - -

יום טוב חי כלפון: ממקום 27 בליכוד, אולי גם אתה תיפול לנורבגי.

גלעד קריב: חבר הכנסת כלפון, סליחה.

יום טוב חי כלפון: מהמקום ה-27 בליכוד אתה מתקרב לנורבגי.

גלעד קריב: חבר הכנסת כלפון, קריאה ראשונה.

גלעד קריב: אתם תכבדו את הוועדה הזו גם אם אתם חברי קואליציה.

גלעד קריב: אנחנו מתחילים תהליך של הצבעה.

יום טוב חי כלפון: אדוני היושב ראש, קריאה ראשונה על פעם ראשונה שאני מדבר, זה נראה לי טיפה - - -

גלעד קריב: אדוני, אדוני.

יום טוב חי כלפון: אדוני היושב ראש, עם כל הכבוד, בפעם הראשונה שאני פותח את הפה פה - - -

גלעד קריב: חבר הכנסת כלפון.

יום טוב חי כלפון: זה נראה לי טיפה, מבחינת הפעלת הסמכות - - -

גלעד קריב: ככה מתייחסים לנורבגים.

גלעד קריב: חבר הכנסת כלפון, אני שמעתי - - -

יום טוב חי כלפון: אם יורשה לי, אדוני, על פעם ראשונה שאני מתייחס למה שנאמר, זה נראה לי - - -

גלעד קריב: בסדר גמור.

גלעד קריב: אנחנו עכשיו סיימנו כי הגענו להצבעות.

גלעד קריב: וכן, כשאני מודיע על הכרזת הצבעות אז לא יהיו קריאות ביניים, נכון.

גלעד קריב: הוועדה הזאת חודש וחצי מצליחה למרות אלפי ההסתייגויות הלא ענייניות להתנהל בענייניות, עדיין אנחנו עוסקים כאן בזכויות של נאשמים, בתקינות ההליך הפוליטי, לא צריך להגיב לכל פרובוקציה שנאמרת כאן ומרגע שהודענו על התחלת ההצבעות, ואנחנו כבר באיחור בהתחלת ההצבעות, אז מתחילות ההצבעות.

גלעד קריב: בבקשה.

אפרת חקאק: אז כפי שנאמר, אנחנו נצביע במקבצים של 20, אז היושב ראש יכול להצביע על הסתייגויות מספר 1 עד 20.

גלעד קריב: מי בעד?

גלעד קריב: מי נגד?

גלעד קריב: לא אושר.

גלעד קריב: נפלו.

אפרת חקאק: 21 עד 40.

גלעד קריב: מי בעד?

גלעד קריב: מי נגד?

גלעד קריב: לא אושר.

גלעד קריב: נפלו.

אפרת חקאק: 41 עד 60.

גלעד קריב: מי בעד?

גלעד קריב: מי נגד?

גלעד קריב: לא אושר.

גלעד קריב: נפלו.

אפרת חקאק: הסתייגויות מספר 61 עד 80.

גלעד קריב: בעד?

גלעד קריב: נגד?

גלעד קריב: לא אושר.

גלעד קריב: נפלו.

אפרת חקאק: הסתייגויות מספר 81 עד 100.

גלעד קריב: בעד?

גלעד קריב: נגד?

גלעד קריב: לא אושר.

גלעד קריב: נפלו.

אפרת חקאק: הסתייגויות מספר 101 עד 120.

גלעד קריב: בעד?

גלעד קריב: נגד?

גלעד קריב: לא אושר.

גלעד קריב: נפלו.

אפרת חקאק: הסתייגויות 121 עד 140.

גלעד קריב: בעד?

גלעד קריב: נגד?

גלעד קריב: לא אושר.

גלעד קריב: נפלו.

אפרת חקאק: הסתייגויות מספר 141 עד 160.

גלעד קריב: בעד?

גלעד קריב: נגד?

גלעד קריב: לא אושר.

גלעד קריב: נפלו.

אפרת חקאק: הסתייגויות 161 עד 180.

גלעד קריב: בעד?

גלעד קריב: נגד?

גלעד קריב: לא אושר.

גלעד קריב: נפלו.

אפרת חקאק: והסתייגות אחרונה למקבץ הזה, הסתייגות 181.

גלעד קריב: בעד?

גלעד קריב: נגד?

גלעד קריב: לא אושר.

גלעד קריב: תודה רבה.

אפרת חקאק: סיימנו את ההסתייגויות על סעיפי המטרה.

גלעד קריב: חבר הכנסת קרעי, רבע שעה של הנמקות על ההסתייגויות שנוגעות למועד תחולתו של החוק או כניסתו לתוקף.

שלמה קרעי: כן, תודה, אדוני יושב הראש.

שלמה קרעי: אני רוצה לומר, אתה עכשיו הוכחת לכולם איך שאתה מתייחס לחבר כנסת מהקואליציה שלא פתח את הפה מתחילת הדיון.

שלמה קרעי: כנראה הרשית לעצמך כי אתה יודע שהוא לא יעז לצאת נגד הקואליציה או נגד סמכות של הקואליציה כי הוא חבר כנסת שנכנס בחוק הנורבגי.

שלמה קרעי: אז אתה ההוכחה לכך, וכמוהו כל חברי הכנסת הנורבגים, שיש להם חוכמה, בינה, דעת, יש להם שכל, הם לא פחותים מאף אחד מחברי הכנסת, אבל אם הם יחשבו למשל שהממשלה הזו לא מתפקדת, אין להם את היכולת להצביע אי אמון בממשלה, שזה הדבר הבסיסי ביותר בדמוקרטיה.

שלמה קרעי: הרשות המחוקקת כבולה באזיקים לרשות המבצעת.

שלמה קרעי: רבע מחברי הכנסת הם חברי כנסת שאם יצביעו אי אמון מהממשלה הם עפים מהכנסת.

שלמה קרעי: זה דבר שהוא פגיעה אנושה בדמוקרטיה ועל הפגיעה הזאת בדמוקרטיה ועל הפגיעה הזו במעמדה של הכנסת אני מלין.

שלמה קרעי: ואני רוצה לומר לך, אדוני יושב הראש, יש כאן רשימה של חוקים, שכמו שאמרתי קודם, בעיניי זו שערורייה שהפכתם את כולם לחילופין, הדבר הזה צריך להיות שכל הסתייגות עומדת בפני עצמה, אני יכול לנסות להכניס חוק אחד, שני חוקים, שלושה חוקים, ולא דווקא חוק אחד מתוך כל ההסתייגויות לקבוע שהוא יהיה התוקף של החוק הזה.

שלמה קרעי: ולמה אנחנו בכלל נוגעים בסעיפי תוקף?

שלמה קרעי: הכלים שיש לנו בידיים כדי להציל משהו, להציל עשוק מיד עושקו, הרי אתם, כמו שהתחלתי ולא נתתי מספיק דוגמאות, באים ולא רואים בעיניים.

שלמה קרעי: אמר כאן ליברמן לפני חודש וחצי שזאת ממשלה, אנחנו לא נעלה מסים, אנחנו לא נשתולל עם התקציב, ומה שקורה בפועל עם מה שאתם מביאים כאן לכנסת ומה שמתפרסם מחוק ההסדרים והתקציב זאת פשוט השתוללות על חלשים.

שלמה קרעי: אין כמעט קבוצת אוכלוסייה חלשה שלא נפגעת מהחוק הזה, החל ממס על החד פעמי, שאני לא יודע אם אתם יודעים, אבל המס על החד פעמי הוא רק לעניים, הוא לא רק לעניים, הוא הרבה יותר על העניים מכיוון שהמס הוא לפי משקל.

שלמה קרעי: אתה יודע את זה, חבר הכנסת בגין?

שלמה קרעי: אתה יודע מה עושים לנצרכים ביותר?

שלמה קרעי: אלה שקונים את החד פעמי הפשוט ביותר ישלמו מס קבוע לפי משקל בדיוק כמו העשירים שקונים את החד פעמי היקר פי עשרה, הם ישלמו את אותו מס נומינלי קבוע, זאת אומרת שלהם יתייקר ב-5% ולעניים יתייקר ב-50%.

שלמה קרעי: אולי אפילו לא יודעים, אתה יודע, מנסים לדון אותם לפעמים לקו זכות, אני אומר, אולי אין להם מושג, כמו ליברמן שאין לו מושג בכלל מה זה רב קו, הוא מעודו כנראה לא נסע באוטובוס, אבל זה לא רק גזרות שאפשר לומר עליהן שאולי הן בטעות, אולי התפלקו לממשלה הזאת, אלא גם גזרות שהן מכוונות, כמו חץ מדויק בלב של החלשים.

שלמה קרעי: אדוני היושב ראש, זכאים למשכנתא, האנשים הכי חלשים שמקבלים זכאות מהמדינה ומקבלים אותה בריביות נמוכות בבנקים, לזכאים האלה יש דירוג, זוג צעיר מגיע, סופרים כמה אחים יש לו, מה המצב הסוציואקונומי שלו וכו' וכו' והוא צובר נקודות.

שלמה קרעי: נכון להיום מספיק לצבור 600 נקודות במבחן הזה, בבדיקה הזו, כדי לקבל משכנתא לזכאים בריבית נמוכה, שהיא חצי אחוז מתחת לריבית הממוצעת ואין עליה עמלת פירעון מוקדם ועוד כמה הטבות שיש לאנשים האלה, אנשים שאם תשלח אותם לשוק החופשי, לתחרות, הם יקבלו את הריביות בקצה הסקאלה של הריביות הגבוהות.

שלמה קרעי: מה עושים בממשלה שלכם?

שלמה קרעי: לוקחים את הרף הזה של ה-600 נקודות והולכים להעלות אותו ל-2,000 נקודות, שזה כמעט הרבעון האחרון של החלשים ביותר.

שלמה קרעי: זאת אומרת כל מי שהוא לא ממש רעב לפת לחם זורקים אותו לשוק המושחת של הבנקים בישראל, המונופול, האוליגופול הזה של הבנקים בישראל, שהם הרוויחו בשנת הקורונה, בשנה שבה הם באו ובכו לנו בוועדת הכספים: אנחנו נקרוס, אנחנו לא יכולים לתת לחלשים לדחות את תשלומי המשכנתא בריבית נמוכה יותר, או בלי ריבית, אותה ריבית של המשכנתא, ריבית דריבית של עושק, אין לנו ברירה, והם עוד קיבלו מהמדינה מיליארדים של שקלים באפס ריבית כדי לעזור לחלשים, מה התברר?

שלמה קרעי: שבשנת הקורונה הם הרוויחו יותר מאשר בשנה רגילה, למעלה מעשרה מיליארד שקל רווח נקי.

שלמה קרעי: הבנקים הרוויחו על חשבון החלשים ביותר שנאנקו כאן

שלמה קרעי: בסגרים ובחל"ת וכו'.

שלמה קרעי: ועכשיו מה באה הממשלה?

שלמה קרעי: גם עזבו שמפילים הצעות חוק חברתיות, הפילו את הצעת החוק לביטול עמלת פירעון מוקדם שאושרה כאן בכנסת ה-20 לקריאה שנייה ושלישית, אצל איתן כבל בוועדה, בניגוד לעמדת הפיקוח, פה אחד אושרה, בניגוד לעמדת הבנקים, כי הבינו שיש כאן מונופול שלא נותן תחרות אמיתית בשוק הבנקאי, באה הממשלה ופוגעת עוד יותר בחלשים, ודווקא בחלשים.

שלמה קרעי: זו לא גזרה כמו שתגיד של נגיד הרב קו, גם, כמה עשירים נוסעים ברב קו, כשנוח להם יותר, או בחד פעמי, גם עשירים משתמשים בחד פעמי, יקר יותר, למרות ששם המס פחות, אבל פה זה בדיוק חץ שדוד בלב של החלשים ביותר כשאתה מונע מהם את היכולת לקנות לעצמם קורת גג ולחיות בכבוד מינימלי.

שלמה קרעי: ממשלה כזו, שכל מה שהיא מביאה, באמת, המס על החשמל.

שלמה קרעי: מדברים במילים גבוהות, כן, אנחנו מנסים לחנך לחברה ירוקה, איזה קשקוש זה.

שלמה קרעי: הרי החשמל הולך תוך כמה שנים, ושרן יודעת את זה יותר טוב מכולם, הולכים לעבור לגז טבעי, כמעט שלא משתמשים בנפט ופחם, כל התהליכים האלה כבר קורים, אז מעלים מס, למה?

שלמה קרעי: למה להעלות מס וכל כך הרבה על החשמל?

שלמה קרעי: מי ישלם את זה?

שלמה קרעי: למי הכי יכאב?

שלמה קרעי: לך זה יכאב כשיעלו לך בעוד 200 שקל את החשמל?

שלמה קרעי: זה לא יכאב.

שרן השכל: אתה יודע שהאיחוד האירופאי יצא בהחלטה שמי שלא יטיל מס על פחם, למעשה עליו יטילו עיצומים כספיים ומכסים על יבוא ויצוא?

שלמה קרעי: כי הם צריכים את זה.

שרן השכל: אתה מבין ש - - -

שלמה קרעי: אבל אנחנו מסיימים פחם.

שרן השכל: רגע, אבל אתה מבין שאם אנחנו לא נטיל עכשיו מס על פחם, במקום שהמס הזה ייכנס לתוך מדינת ישראל, אתה למעשה מייצא את המס הזה לשלם אותו לאירופה, לבריסל ולמועצה האירופאית?

שרן השכל: איפה אתה מעדיף שהכסף הזה יהיה, בתוך קופת האוצר הישראלית או בתוך קופת האוצר של מדינות אירופה?

שלמה קרעי: אבל, שרן, זה שקר, כי אנחנו בעיצומו של תהליך שאנחנו בתוכו כבר שנים ארוכות.

שלמה קרעי: עוד ארבע שנים כבר אין שימוש בפחם.

שרן השכל: נהדר, ואז המס יירד.

שלמה קרעי: כבר אין, כמעט ולא מיוצר חשמל - - -

גלעד קריב: חברת הכנסת השכל, אנחנו לא בדיון, קראת קריאת ביניים.

שרן השכל: לא, אבל הוא שאל שאלה, הוא שאל איך אנחנו מסוגלים לעשות את זה.

שלמה קרעי: אני בהחלט אין לי שום בעיה שחברת הכנסת השכל תדבר על חשבון הזמן שלי - - -

ענבר בזק: אל תיתן לעובדות לבלבל אותך.

שלמה קרעי: העובדות מבלבלות אתכן, חברת הכנסת בזק.

שלמה קרעי: מדינת ישראל כבר מזמן התחילה את התהליך שרק עכשיו מתחילים באיחוד האירופאי ולכן אין שום סיבה להשית מס קשה כל כך על אוכלוסיות חלשות.

שרן השכל: המטרה שלנו זה להגיע לאנרגיה שמיוצרת מאנרגיה סולרית, אנרגיה מתחדשת.

שלמה קרעי: ואנחנו בדרך לשם גם בלי, המס הזה לא מזרז את זה, המס הזה לא מזרז אפילו ביום אחד את הרפורמה הזאת.

שלמה קרעי: כדאי שתבדקי את העובדות, המס הזה לא יזרז ביום את ההתקדמות לאנרגיה ירוקה, לגז ולאנרגיית שמש, לא יזרז, אנחנו כבר בתוך זה, אנחנו כבר עמוק בתוך זה.

שלמה קרעי: זה פשוט רק כדי לגזור עוד ועוד קופונים ואתם, או שאתם הולכים שולל אחרי נערי האוצר, או שאתם מנותקים מהעם.

שלמה קרעי: כן, תעשי ככה: לא, לא, לא, אבל התחבורה הציבורית והמס על החד פעמי והמס על החשמל ועוד ועוד ועוד מסים שבסופו של דבר פוגעים בעיקר בעיקר באוכלוסיות החלשות.

שלמה קרעי: ולכן ההסתייגויות האלה של כניסה לתוקף של החוק הזה מנסות לאלץ את הממשלה הרעה הזאת, שיחד עם הדברים הרעים שאתם מביאים, לפחות יעבור גם משהו טוב, לפחות חוק של סיוע לחלשים, חוק של עזרה להוצאה לפועל, חוק של תיקונים של דברים שבאמת יכולים להיות טובים.

שלמה קרעי: מה שאתם מפילים לנו מבלי לראות בעיניים במליאת הכנסת, לפחות כאן אנחנו נצליח להעביר הסתייגות כזו, אחת או שתיים.

שלמה קרעי: ואני חוזר ואומר, ההתנהלות של הייעוץ המשפטי בכנסת בעניין הזה של ההסתייגויות היא התנהלות שערורייתית, היא כפייה, היא דורסנות שלא הייתה כדוגמתה מעולם בכנסת.

שלמה קרעי: בא מיקי לוי, יושב ראש הכנסת, עם קלסרים של הסתייגויות לוועדות, מעולם הייעוץ המשפטי לא אמר לו: יש פה הסתייגות שאנחנו מבטלים לך אותה.

שלמה קרעי: לא, אתה לא רוצה הסתייגות?

שלמה קרעי: תצביע נגדה.

שלמה קרעי: אתה טוען שזה נושא חדש?

שלמה קרעי: לך לוועדת הכנסת.

שלמה קרעי: אלה הכלים שהיו, כלים נהוגים ומקובלים מדור דור כאן בכנסת.

שלמה קרעי: אבל הגיעה קואליציה דורסנית, הגיעה קואליציה שאפילו לא מוכנה לתת לנו את היכולת לייצג את הציבור שלנו באופן ראוי בתוך ועדות הכנסת ולא בנשיאות בכנסת ולוקחת לעצמה את כל התפקידים ואת כל הג'ובים כדי לסדר לכולם, כדי שכולם כולם, עד אחרון הנורבגים, יקבל את מה שהוא זקוק לו, והייעוץ המשפטי הולך אחרי העניין הזה, הוא הולך באותה דרך אחרי הקואליציה ופשוט מצטרף אליה לדורסנות הזו.

שלמה קרעי: ההפיכה של כל הסעיפים לחילופין ויותר חמור, הורדה של 40 הסתייגויות, אני חבר כנסת, יש לי סמכות, יש לי יכולת להגיש תיקוני נוסח ואני הגשתי תיקון נוסח והייעוץ המשפטי הוריד את תיקון הנוסח בלי להביא את זה להצבעה בוועדת הכנסת.

שלמה קרעי: לא משנה מה הוא טוען, אין לייעוץ המשפטי סמכות לטעון נושא חדש, אתה יודע?

שלמה קרעי: גם אם הוא חושב שזה נושא מהחלל אין לו סמכות.

שלמה קרעי: אתה, אדוני יושב הראש, אם אתה כן והוגן אתה צריך לומר להם: אסור לכם לעשות את הדבר הזה, אין לכם סמכות.

שלמה קרעי: הייעוץ המשפטי שולל מחברי הכנסת את הסמכות, את שיקול הדעת ואת הכלים הפרלמנטריים שעומדים לרשותם.

שלמה קרעי: ואני לא מתפלא, אגב.

שלמה קרעי: לא מתפלא כי זאת דרכה של הממשלה הזו, לתת עוד ועוד סמכויות למשפטנים, לבג"צ.

שלמה קרעי: הנה גדעון סער מגיש הצעת חוק שנותנת למנדלבליט, המוחזק בגרון, שאומר שזאת שיטה בפרקליטות שתופסים בגרון אנשים, הוא אמר, לא אני, והוא זה שיחליט מי יהיה כאן ראש ממשלה.

שלמה קרעי: לא הציבור שהולך לקלפי ושם פתק, לא, הם יכולים להגיד מה שהם רוצים, מנדלבליט, או הבא אחריו בתור, אולי גיל לימון שהוא מינה אותו בניגוד עניינים השבוע, אולי אחד משניהם, מי שלא יהיה היועץ המשפטי, הוא זה שיכריע מי יהיה כאן ראש ממשלה.

שלמה קרעי: אתם הורסים את הדמוקרטיה, אתם משחיתים אותה, והדבר הזה יחזור אליכם כבומרנג.

שלמה קרעי: אנחנו ננסה לתקן את זה כמה שיותר מהר וננסה לבנות מחדש את היסודות האלה כאן במדינת ישראל, אבל את הנזק שאתם עושים ייקח הרבה מאוד זמן לתקן.

זאב בנימין בגין: אנחנו ממתינים בכיליון עיניים ליום שתתקנו.

גלעד קריב: אדוני, חבר הכנסת קרעי, תודה על ההנמקות.

גלעד קריב: לדבר אחד אני כן אתייחס, יש פה הטמעה של נוהל חדש של הייעוץ המשפטי, אנחנו שינינו, הנוהל הזה, מי שיורד לעומקו רואה שהוא משקף פחות את המנהג שנהג כאן בוועדה הזאת ויותר מנהגים שנהגו בוועדות אחרות, כולנו עוד לומדים את הנוהל הזה, אנחנו פועלים מכוח הנוהל הזה כרגע.

גלעד קריב: אני בהחלט חושב שעומדת לך הזכות, אם אתה חושב שהורדו כאן הסתייגויות שלא בהתאם - - -

שלמה קרעי: אני לא חושב, זו עובדה.

גלעד קריב: בסדר, חבר הכנסת קרעי, שנייה, אני חושב שהזכות להגיש הסתייגויות היא, כמו שאתה ציינת, אחד מן הכלים החשובים שעומדים לרשות חברי הכנסת.

גלעד קריב: אני אמרתי בפתח הדיון שיש כאן דברים שצריכים להיות מובאים ליועצת המשפטית של הכנסת, אני מציע שתעלו את הדברים האלה.

שלמה קרעי: מה אתה חושב, שלא התווכחתי איתה?

שלמה קרעי: אבל מיהי שהיא תקבע איזה הסתייגות חבר כנסת - - -

גלעד קריב: רגע, בסופו של דבר - - -

שלמה קרעי: אדוני יושב ראש ועדת החוקה, ועדת החוקה של הכנסת.

גלעד קריב: בסופו של דבר יש גם את ועדת הכנסת, יש את יושב ראש הבית, יש את הנשיאות.

גלעד קריב: אנחנו כרגע מצביעים על פי ההסתייגויות שמובאות בהתאם לנוהל, אני גם אציג שאלה בעקבות ההערות שלך, על מה הנוהל מגדיר בנושא התיקונים העקיפים לחוק.

גלעד קריב: עומדת לך כמובן הזכות להציף את ההסתייגויות האלה גם במליאה לקראת שנייה ושלישית.

שלמה קרעי: לא, הם הורידו אותה.

גלעד קריב: אני אומר, אם דעתך בסופו של דבר תישמע ביחס לנוהל וכו' לא נסגרה עדיין הדלת, אנחנו כרגע פועלים על פי הנוהל.

גלעד קריב: אני גם רוצה לומר בכנות, אנחנו נמצאים בשבוע האחרון של המושב, זו הצעת חוק שהיא למעשה הארכת תוקף של הצעת חוק שקשורה בקורונה, היא פקעה ב-6 ביולי - - -

אוסאמה סעדי: ועכשיו מנסים - - -

גלעד קריב: נכון, היא פקעה ב-6 ביולי, אנחנו נמצאים כרגע במצב שבעצם הכלי הזה לא עומד לרשות השב"ס בתקופה של גל תחלואה ולכן אני אומר - - -

אוסאמה סעדי: אדוני היושב ראש, בין 6.7, עד, אנחנו היום ב-3.8, חודש לא השתמשו בזה?

גלעד קריב: הם השתמשו, השתמשו, הם לא סופרים אותנו.

גלעד קריב: לא, לא, לא, לא היה שימוש, היו הרבה מקרים קיצוניים מכוח חוק הסד"פ, אבל לא נעשה שימוש גורף בכלי הזה.

גלעד קריב: אנחנו כרגע בעיצומו של גל תחלואה - - -

אוסאמה סעדי: אז הם הסתדרו בלי זה.

גלעד קריב: בסדר, אבל בשביל זה, אדוני, אני מנחש שיצביע נגד החוק.

גלעד קריב: זה בסדר גמור, כפי שיודע - - -

שלמה קרעי: אם אוסאמה מצביע נגד החוק, אדוני היושב ראש, כנראה שצדקתי בפתח הדברים.

גלעד קריב: אז גם אתה?

שלמה קרעי: לא, כנראה שצדקתי שאמרתי ש - - -

אוסאמה סעדי: אני גם בתקופה שלכם, חבר הכנסת קרעי, הצבעתי - - -

שלמה קרעי: לא, אני רק אמרתי בפתח הדברים, אוסאמה, שאני מנחש שעדיין לא מאפשרים לעציר לבוא לבית המשפט אם הוא רוצה.

שלמה קרעי: הוא אמר לי לא נכון, אם אתה מצביע נגד כנראה שאני צודק.

גלעד קריב: צר לי שפתחתי, עשיתי טעות שפתחתי את הדיון עניינית.

גלעד קריב: כל הדברים כוונו רק כדי לומר שנכון, אנחנו ניגשים להצביע על החוק, אם תישמע הטענה מול הלשכה המשפטית יש לנו עוד את האפשרות לתקן את הדברים.

שלמה קרעי: לא, הטענה שלי מולך, אדוני, אתה חבר כנסת, אתה יושב ראש ועדת החוקה.

שלמה קרעי: הייעוץ המשפטי הוא ייעוץ, כשמו כן הוא, הוא לא יכול לבטל – שמעת, אוסאמה?

שלמה קרעי: מחקו לי 40 הסתייגויות, הורידו אותן בכלל, לא הביאו אותן להצבעה כי לא נראה להם.

גלעד קריב: בואו, חבר הכנסת קרעי, אנחנו כרגע פועלים בהתאם לנוהל החדש שהובא.

גלעד קריב: אני ניגש להצבעות, בבקשה.

אפרת חקאק: אנחנו בעמוד 10 למסמך ההסתייגויות, אנחנו נצביע על הסתייגות מספר 182 ואז נעבור לחילופין במקבצים.

גלעד קריב: בבקשה.

אפרת חקאק: אז הסתייגות מספר 182.

גלעד קריב: מי בעד?

גלעד קריב: מי נגד?

גלעד קריב: נמנע?

גלעד קריב: לא אושר.

גלעד קריב: נפלו ההסתייגויות.

אפרת חקאק: אנחנו עוברים לחילופין במקבצים.

אפרת חקאק: אז לחילופין א' עד כ'.

גלעד קריב: מי בעד?

גלעד קריב: מי נגד?

גלעד קריב: נמנעים?

גלעד קריב: לא אושר.

גלעד קריב: נפלו.

אפרת חקאק: הסתייגויות לחילופין כ"א עד מ'

גלעד קריב: בעד?

גלעד קריב: נגד?

גלעד קריב: לא אושר.

גלעד קריב: נפלו.

אפרת חקאק: לחילופין מ"א עד ס'.

גלעד קריב: בעד?

גלעד קריב: נגד?

גלעד קריב: לא אושר.

גלעד קריב: נפלו.

אפרת חקאק: לחילופין ס"א עד פ', כולל.

גלעד קריב: בעד?

גלעד קריב: נגד?

גלעד קריב: לא אושר.

גלעד קריב: נפלו.

אפרת חקאק: לחילופין פ"א עד ק'.

גלעד קריב: בעד?

גלעד קריב: נגד?

גלעד קריב: נמנעים?

גלעד קריב: לא אושר.

גלעד קריב: נפלו.

אפרת חקאק: לחילופין ק"א עד ק"כ.

גלעד קריב: בעד?

גלעד קריב: נגד?

גלעד קריב: נמנעים?

גלעד קריב: לא אושר.

גלעד קריב: נפלו.

אפרת חקאק: לחילופין קכ"א עד ק"מ.

גלעד קריב: בעד?

גלעד קריב: נגד?

גלעד קריב: נמנעים?

גלעד קריב: לא אושר.

גלעד קריב: נפלו.

אפרת חקאק: לחילופין קמ"א עד ק"ס.

גלעד קריב: בעד?

גלעד קריב: נגד?

גלעד קריב: נמנעים?

גלעד קריב: לא אושר.

גלעד קריב: נפלו.

אפרת חקאק: לחילופין קס"א עד ק"פ.

גלעד קריב: בעד?

גלעד קריב: נגד?

גלעד קריב: נמנעים?

גלעד קריב: לא אושר.

גלעד קריב: נפלו.

אפרת חקאק: לחילופין קפ"א עד ר'.

גלעד קריב: בעד?

גלעד קריב: נגד?

גלעד קריב: נמנעים?

גלעד קריב: לא אושר.

גלעד קריב: נפלו.

אפרת חקאק: לחילופין ר"א עד ר"כ.

גלעד קריב: בעד?

גלעד קריב: נגד?

גלעד קריב: נמנעים?

גלעד קריב: לא אושר.

גלעד קריב: נפלו.

אפרת חקאק: לחילופין רכ"א עד ר"מ.

גלעד קריב: בעד?

גלעד קריב: נגד?

גלעד קריב: נמנעים?

גלעד קריב: לא אושר.

גלעד קריב: נפלו.

אפרת חקאק: לחילופין רמ"א עד ר"ס.

גלעד קריב: בעד?

גלעד קריב: נגד?

גלעד קריב: נמנעים?

גלעד קריב: לא אושר.

גלעד קריב: נפלו.

אפרת חקאק: לחילופין רס"א עד ר"פ.

גלעד קריב: בעד?

גלעד קריב: נגד?

גלעד קריב: נמנעים?

גלעד קריב: לא אושר.

גלעד קריב: נפלו.

אפרת חקאק: לחילופין רפ"א עד ש'.

גלעד קריב: בעד?

גלעד קריב: נגד?

גלעד קריב: נמנעים?

גלעד קריב: לא אושר.

גלעד קריב: נפלו.

גלעד קריב: אני ניגש להצבעה על החוק.

אפרת חקאק: לחילופין ש"א עד ש"ו.

גלעד קריב: סליחה.

גלעד קריב: בעד?

גלעד קריב: נגד?

גלעד קריב: נמנעים?

גלעד קריב: לא אושר.

גלעד קריב: נפלו.

גלעד קריב: כל ההסתייגויות נפלו.

גלעד קריב: אני ניגש להכנה לקריאה שנייה ושלישית על הצעת חוק קיום דיונים בהיוועדות חזותית בהשתתפות עצורים, אסירים וכלואים בתקופת התפשטות נגיף הקורונה החדש (הוראת שעה) (תיקון), התשפ"א-2021.

גלעד קריב: מי בעד קבלת החוק?

גלעד קריב: נגד?

גלעד קריב: נמנעים?

גלעד קריב: אושר.

אוסאמה סעדי: רביזיה.

גלעד קריב: הצעת החוק התקבלה.

גלעד קריב: אני מבקש גם רביזיה.

גלעד קריב: בשעה 11:00 אנחנו מצביעים על הרביזיה על הצעת החוק.

גלעד קריב: תודה רבה, הישיבה נעולה.

גלעד קריב: חברים, אני פותח את הישיבה.

גלעד קריב: אנחנו נצביע לאחר שמיעת הנמקה אם מבקש הרביזיה יבקש לנמק.

גלעד קריב: רביזיה על הצעת חוק קיום דיונים בהיוועדות חזותית בהשתתפות עצורים, אסירים וכלואים בתקופת התפשטות נגיף הקורונה החדש (הוראת שעה) (תיקון), התשפ"א-2021, בקשת רביזיה על אישור הצעת החוק והעברתה למליאה לקריאה שנייה ושלישית.

גלעד קריב: חברנו חבר הכנסת סעדי, בבקשה, הנמקת הרביזיה.

אוסאמה סעדי: תודה, אדוני היושב ראש.

אוסאמה סעדי: עמדתנו העקבית היא שאנחנו מתנגדים לחוק הזה, התנגדנו גם לחוק הזה כשהובא בממשלה הקודמת ואנחנו לא משנים את עמדתנו.

אוסאמה סעדי: אני חושב שמדובר בחוק שהוא פוגע בזכויות בסיסיות, בזכויות של אסירים ועצורים, ואני הזהרתי גם אז, אדוני היושב ראש, בוועדה הקודמת כשהובא החוק לראשונה, מזליגה של העניין הזה של פגיעה באסירים ובעצורים ואני רואה שמנסים פה גם להכניס את העניין הזה של היוועדות חזותית ומה שנקרא זום גם שלא בתקופת קורונה.

אוסאמה סעדי: זה החשש הגדול שלנו, שאני מבין שהשב"ס והמשטרה, נוח להם לעשות את כל הישיבות של בית המשפט בזום, זה מקל עליהם מבחינת התארגנות, מבחינת פוסטה וכל הדברים הכרוכים בכך, אבל אני גם מבין את הצד של האסירים והעצורים שמעדיפים לעתים לא לצאת מהתא שלהם ולא ללכת לבתי משפט בגלל התנאים הקשים ביותר של הפוסטה.

אוסאמה סעדי: אנחנו שמענו ואנחנו יודעים, אני הייתי עורך דין במשך שנים והייתי שומע את האסירים ואת העצורים אומרים לי: אני לא רוצה לבוא כי זה טיול במרכאות של גיהינום, של שעות על גבי שעות, לפעמים יוצאים בשעות הבוקר המוקדמות וחוזרים בלילה מאוחר, או לפעמים אם זה בסוף שבוע, אז הם נתקעים במה שנקרא מעבר רמלה במשך השישי-שבת.

אוסאמה סעדי: במקום למצוא פתרון לבעיה הזאת אז אומרים הכי קל, הנה, גם שמענו את הסקר, במרכאות כפולות ומכופלות, שכביכול אסירים מעדיפים או נהנים מההסדר החדש הזה.

אוסאמה סעדי: לא ולא, אדוני, האמת היא שאסירים ועצורים לא רוצים לבוא לבית משפט רק בגלל התנאים של הפוסטה.

אוסאמה סעדי: אני גם כסנגור, ואדוני היושב ראש גם הוא עורך דין ומשפטן, אין כמו דיון בנוכחות של האסיר או של העצור, שעורך הדין יכול להתייעץ איתו, האסיר או העצור יכול לתת הערות בזמן אמת.

אוסאמה סעדי: את זה אין בהיוועדות חזותית.

אוסאמה סעדי: אם יש נסיבות חריגות של באמת מצב בריאותי ותחלואה קשה וזה וזה ואי אפשר להוציא אותו, אז אני מבין, יכולתי להבין את המקרים המיוחדים האלה, אבל אנחנו ראינו מהמספרים שרק 20% פחות או יותר הגיעו לדיונים ו-80% לא הגיעו לדיונים.

אוסאמה סעדי: מזל שאנחנו אז בוועדה הכנסנו את החריגים שחייבים להביא לבית המשפט, מעצר ראשון ודברים כאלה, ולכן אני חושב, ואני סומך עליך, אדוני היושב ראש, שאסור לנו לתת לזלוג מעבר למה שמחויב מבחינה בריאותית.

אוסאמה סעדי: כל זליגה תהווה פגיעה ואני רואה מגמה של פגיעה בזכויות אסירים ועצורים, גם מבחינת חופשות, גם מבחינת ביקורים בבתי הכלא ובבתי המעצר.

אוסאמה סעדי: ישנם אסירים פלסטינים שמאז הקורונה לא ראו את המשפחות שלהם.

אוסאמה סעדי: יש חלק, הדרגה השנייה והשלישית, מחכים בכיליון עיניים לדיון בבית משפט על מנת שיראו את האסיר או את העצור.

אוסאמה סעדי: אני חושב שהתפקיד שלנו כוועדת חוק, חוקה ומשפט להגן מכל משמר על זכויות חוקתיות ובסיסיות.

גלעד קריב: תודה רבה, חבר הכנסת סעדי.

גלעד קריב: כן, חבר הכנסת בגין.

זאב בנימין בגין: אני אצביע בעד החוק, אבל אני במידה רבה מצטרף להערה תחת הכותרת הסתייגות של חברנו אוסאמה סעדי.

זאב בנימין בגין: אני רואה בימים האחרונים, זו הערה אישית, בדיונים שונים, אני בא עכשיו מוועדת הפנים, אני רואה את הדיון שמתקיים עם מומחים שונים שאינם בחדר, בשיחות וידיאו, בעיניים האלה אני מנסה להשליך ממה שאני רואה, לא עשיתי את זה קודם, על הדיון שלנו כאן, זה לא משהו, פה התאורה ופה הקול, זה לא משהו.

זאב בנימין בגין: עכשיו ההכרח לא יגונה, אבל אני אחדד את הדברים של אוסאמה, אני חושב שבגלל שאנחנו משתתפים בחקיקה הנוגעת לעניין זה אנחנו צריכים בשותפות עם הוועדה החדשה לבטחון הפנים לדרוש מן הממשלה, מן המדינה, משירות בתי הסוהר, ממשרד האוצר, להביא תוכנית ארוכת טווח כדי שנשתחרר מהמגבלות האלה של פוסטה וזמן וכל המגבלות שהן פוגעות פגיעה אנושה בזכויות האדם, שהוא גם אסיר.

זאב בנימין בגין: אני מעלה את ההצעה הזאת, זה לפנינו, אנחנו לא יכולים להתנער מהאחריות, גם אם צדדית, לעניין הזה.

זאב בנימין בגין: הייתי בוועדת הפנים שנים אחדות, היא עסקה אז בענייני בטחון הפנים, המשטרה, שירות בתי הסוהר, אכן היה דיון על הצפיפות, דיון ער וחשוב, בנושא הזה אני לא זוכר דיון.

זאב בנימין בגין: אני לא מזלזל בקשיים.

זאב בנימין בגין: אני אספר לך אחר כך, היה לי דיון בעניין פוסטה לפני שנים רבות והוא הוכיח לי משהו.

זאב בנימין בגין: אז אני מצטרף, אם כך, להערות האלה.

זאב בנימין בגין: תודה, אדוני היושב ראש.

גלעד קריב: תודה.

אוסאמה סעדי: אתה מצטרף, אבל לא תצביע בעדי.

אוסאמה סעדי: אהדה זה גם חשוב.

גלעד קריב: לא, זה חשוב.

גלעד קריב: אני חושב שגם ההערות החשובות שלך, חבר הכנסת סעדי, עמדו לנגד עינינו באי ההסכמה של הוועדה לנוסח המקורי של הצעת החוק.

גלעד קריב: אני חושב שבעזרת הייעוץ המשפטי של הוועדה והסנגוריה הציבורית הוכנסו סייגים משמעותיים על ההרחבה הזו, במקום שבו קיימת הסכמה.

גלעד קריב: אני מסכים עם חבר הכנסת בגין וגם איתך שתשומת הלב שלנו דרושה במיוחד כשהסוגיה תגיע לפתחנו, והיא תגיע לפתחנו כי במסגרת חוק ההסדרים ישנו ניסיון להסדרה של נושא ההיוועדות החזותית באופן כללי, ואני חושב שהדיונים שקיימנו פה הם מעין ניסוי כלים שמבהיר לנו כמה התפקיד שלנו הוא מאוד מאוד קריטי ביצירת מערכת האיזונים הנכונה.

גלעד קריב: אני אומר שאני אינני בטוח שבעידן שבו אנחנו חיים, כן גם אחרי שנה של שימוש מוגבר באמצעים חזותיים, מכוח הקורונה, אבל כמו שאנחנו יודעים שהנושא הזה יחלחל הלאה להרבה מאוד תחומים, אני לא יודע אם הגישה הנכונה, היעילה נקרא לה פה, היא פסילה מוחלטת של הכלי, או שהגישה היותר נכונה היא לקבוע מסמרות תקיפים מה כן ומה לא.

גלעד קריב: אני גם לא בטוח שזה צריך להיות בחוק ההסדרים, אבל נשאיר את זה לדיון המהותי.

גלעד קריב: אתה יש לך ניסיון בעניין, אני בהחלט מתכוון לנצל את סמכויותיי כמבקר רשמי כדי להתרשם גם מהחוליה הזו של העברת עצורים ואסירים לבתי המשפט לטובת דיונים וגם על אופן השימוש בכלי של ההיוועדות החזותית ואנחנו גם ננסה לראות איך הוועדה כוועדה תוכל לבוא ולהתרשם מהשימוש בכלים האלה.

גלעד קריב: בכל מקרה תודה לחבר הכנסת סעדי על המעורבות החשובה שלו בנושא הזה, תודה, חבר הכנסת בגין.

גלעד קריב: מי בעד קבלת הרביזיה?

גלעד קריב: אחד.

גלעד קריב: מתנגדים?

גלעד קריב: ארבעה.

גלעד קריב: בעד – 1 נגד - 4

גלעד קריב: הרביזיה נדחתה.

גלעד קריב: תודה לחברות הכנסת.

גלעד קריב: הישיבה נעולה.